Loka nevnes første gang i skriftlige kilder fra 973, da keiser Otto II overlot byen til biskop Abraham von Freising. Byen lå gunstig til ved sammenløpet av elvene Selska og Sora, og biskop Abraham gjorde den til et administrativt sentrum. I 1248 fikk byen rettigheter som markedsplass og innbyggerne ble kalt borgere (cives). I 1310 fikk Loka byrettigheter. Bymuren stammer fra 1300-tallet.